Ès cènḍhul

Ès Cènḍhul iyâ arèya ènoman sè èkaghâbây ḍâri teppong bherres bân salaènna sè èbentu' ngangghuy sarèngan, lajhu ècampor so aèng ghulâ bân santen. Ès Cènḍhul iyâ arèya ènoman panotop ès manis sè andi' kandungan tètèsan teppong bherres bhiru ḍâun, patèh, bân sirop ghulâ mèra. Ès Cènḍhul asalla ḍâri Jhâbâ, Indonèsia bân sampè' ka naghârâ-naghârâ Asia Tenggara laènna samacem Brunèi Darussalam, Filipina, Kamboja, Malaysia, Singapura, Thailand kantos Viètnam.

Ès Cènḍhul ènoman kona khas Jhâbâ sè andi' rassa manès bân accèn rèya, aropaaghi inovasi ḍâri dawet sè ètemmu sareng orèng-orèng jhâbâ, è sakitar abad 9 kantos awwâl abad 10.Cendol Singapura Masuk Deretan Dessert Terbaik Dunia Versi CNN, Bagaimana Asal-usulnya? Molaè awwâl èkaghâbây ḍâri teppong hunkue, tapè satèya Ès Cènḍhul èkaghâbây ḍâri teppong bherres, èpasajiyaghi sareng ès parot tor ghulâ mèra èncèr bân patèh.

Nyama "Cendol" asalla ḍâri serrapan bhâsa Jhâbâ "Cènḍhol". 

È bâkto aghâbây Ès Cènḍhul, teppong bherres èyadhunè èpasangè kasombhe bhiru dâun bân èceṭa' ngangghuy alat khosos, sampè' dhâddhi bulirân. Kasombhe sè èghunaaghi dâ' kadâ'en iyâ arèya kasombhe alami ḍâri dâun pandân, tapè satèya ella èghunaaghi kasombhe ghâbâyân. Ès Cènḍhul ella kaonang sampè' ḍâ' Pennag Malaysia, Ès Cènḍhul èghâbây ngangghuy cara mèlè towapan teppong bherres sè èbârnaè so dâun suji kantos ollè bento' bunter lonjong sè lanjhâng konco'en. È Penang, ènoman Ès Cènḍhul èsabhât 'nyèndol'. 

Ènoman rèya biasana èsajiyaghi dhâddhi pencuci mulut otabâ kakanan sellingan. Ènoman rèya biasana èsajiyaghi teppa' è siyang arè teppa' nas-panas arè.  

Sombher